รัฐบาลไทย-ข่าวทำเนียบรัฐบาล-ปลัด มท. ขับเคลื่อนส่งเสริมและพัฒนาการออกกำลังกายและกีฬาเพื่อมวลชนให้เป็นวิถีชีวิต เน้นย้ำ ทุกพื้นที่ต้องบูรณาการร่วมกันทำให้พี่น้องประชาชนคนไทยมีสุขภาพพลามัยที่ดี มีจิตใจเข้มแข็ง
วันอังคารที่ 27 มิถุนายน 2566
27/06/2566
ปลัด มท. ขับเคลื่อนส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิต เน้นย้ํา ทุกพื้นที่ต้องบูรณาการร่วมกันทําให้พี่น้องประชาชนคนไทยมีสุขภาพพลามัยที่ดี มีจิตใจเข้มแข็ง
ปลัด มท. ขับเคลื่อนส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิต เน้นย้ํา ทุกพื้นที่ต้องบูรณาการร่วมกันทําให้พี่น้องประชาชนคนไทยมีสุขภาพพลามัยที่ดี มีจิตใจเข้มแข็ง เพื่อมีคุณภาพชีวิตที่ดี มีความสุขอย่างยั่งยืน
วันนี้ (27 มิ.ย. 66) เวลา 09.15 น. ที่ห้องประชุมราชบพิธ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมคณะอนุกรรมการประเด็นการพัฒนาที่ 2 การส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิต ครั้งที่ 2/2566 โดยมี พลเอก สุรชาติ จิตต์แจ้ง นายกสมาคมกีฬาแห่งประเทศไทย นายสมบูรณ์ สุธีระกุล ผู้ตรวจราชการกรมส่งเสริมการปกครองท้องถิ่น นางบงกชรัตน์ โมลี ผู้อํานวยการกองนโยบายการท่องเที่ยวและกีฬาแห่งชาติ นางสาวเพียรจิตร สิงหโทราช ที่ปรึกษาโครงการจัดทําแผนพัฒนาการกีฬาแห่งชาติ ฉบับที่ 7 นายทนงศักดิ์ ศุภทรัพย์ ผู้อํานวยการ Park Run Thailand ผู้แทนจากกรมพลศึกษา กระทรวงสาธารณสุข กระทรวงกลาโหม กระทรวงการอุดมศึกษา วิทยาศาสตร์ วิจัยและนวัตกรรม กระทรวงดิจิทัลเพื่อเศรษฐกิจและสังคม กรุงเทพมหานคร กรมบัญชีกลาง มหาวิทยาลัยการกีฬาแห่งชาติ การกีฬาแห่งประเทศไทย สมาคมองค์การบริหารส่วนจังหวัดแห่งประเทศไทย และเจ้าหน้าที่ที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า พันธกิจที่สําคัญของกระทรวงมหาดไทย คือ “การบําบัดทุกข์ บํารุงสุข” ให้กับพี่น้องประชาชน ซึ่งการทําให้พี่น้องประชาชนมีสุขภาพร่างกายสมบูรณ์แข็งแรง จะช่วยทําให้ทุกคนมีความสุขและสามารถพัฒนาในทุกด้านอย่างสร้างสรรค์ จึงเป็นสิ่งที่พวกเราคนมหาดไทยต้องให้ความสําคัญกับการออกกําลังกายด้วยการบูรณาการภาคีเครือข่ายทุกหน่วยงานที่เกี่ยวข้องมาร่วมด้วยช่วยกันในการส่งเสริมให้ทุกคนหันมาออกกําลังกายให้เป็นวิถีชีวิต เป็นวัฒนธรรมของชุมชน และเป็นกิจวัตรประจําวันของผู้คน
"คณะอนุกรรมการประเด็นการพัฒนาที่ 2 การส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิต ซึ่งเป็นภาคีเครือข่ายของกระทรวงมหาดไทย จึงมีความสําคัญเป็นอย่างมากที่จะช่วยให้การขับเคลื่อนในระดับพื้นที่มีผลดี ทําให้พี่น้องประชาชนเกิด Passion มุ่งมั่นที่จะออกกําลังกาย เพื่อที่จะทําให้คนในชาติมีสุขภาพพลานามัยที่แข็งแรง ซึ่งหากผู้ใหญ่ได้ออกกําลังกายจนเป็นส่วนหนึ่งของชีวิต ทําให้วัฒนธรรมการออกกําลังกายกลายเป็นวิถีชีวิต จะทําให้ลูกหลานที่เกิดมาได้ซึมซับวิถีชีวิตดังกล่าว และจะได้ไม่ต้องกังวลว่าคนในชาติของเราจะมีสุขภาพพลานามัยที่สมบูรณ์แข็งแรงหรือไม่ ด้วยการต้องสร้างความเข้าใจให้ผู้นําองค์กรปกครองส่วนท้องถิ่นและผู้นําของส่วนราชการที่อยู่ทุกกระทรวง ทบวง กรม เกิดความเข้าใจว่า การสนับสนุนส่งเสริมคนออกกําลังกายเป็นวิถีชีวิตเป็นหน้าที่ของทุกคน โดยกระทรวงมหาดไทยได้มีหนังสือถึงผู้ว่าราชการจังหวัดทุกจังหวัดให้ขับเคลื่อนการส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิตระดับจังหวัดให้เป็นรูปธรรม ด้วยการส่งเสริมสนับสนุนการออกกําลังกายและการเล่นกีฬาของประชาชนทุกกลุ่มอายุ ทุกสภาพร่างกายในหมู่บ้าน ชุมชนให้มีความต่อเนื่องเพื่อให้ประชาชนมีสุขภาวะที่ดีและมีสุขภาพพลานามัยแข็งแรง ส่งเสริมสนับสนุนให้ประชาชนรวมกลุ่ม/ชมรมส่งเสริมการออกกําลังกายให้เป็นวิถีชีวิตอย่างน้อย ชุมชน/ท้องถิ่น แห่งละ 1 กลุ่ม/ชมรม ส่งเสริมสนับสนุนให้ประชาชน ชุมชน องค์กรภาคประชาสังคม หรือภาคีเครือข่ายทุกภาคส่วนเข้ามามีส่วนร่วมในการส่งเสริมการออกกําลังกายและกีฬาของชุมชน รวมทั้งการขอความร่วมมือหน่วยงานในจังหวัดที่มีสถานที่ที่เหมาะสมกับการออกกําลังกาย อาทิ สวนหย่อม เส้นทางเดินธรรมชาติ ลานกีฬาในสถานศึกษา ลานวัด/ศาสนา เป็นต้น เพื่อส่งเสริมให้ประชาชนเข้ามาใช้เป็นสถานที่ออกกําลังกาย ซึ่งสถานที่ออกกําลังกายโดยเฉพาะลานกีฬาอาจไม่ใช้พื้นที่ที่ต้องเป็นทางการ อาจใช้เส้นทางถนน เส้นทางจักรยาน เส้นทางศึกษาธรรมชาติ ป่าเขาลําเนาไพร ที่สามารถส่งเสริมให้ประชาชนไปเดินไปออกกําลังกายได้ในชีวิตประจําวันทุกวัน" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ผู้ว่าราชการจังหวัด คือผู้ทําหน้าที่ “นายกรัฐมนตรีของจังหวัด” และนายอําเภอ คือผู้ทําหน้าที่ “นายกรัฐมนตรีของอําเภอ” รวมไปถึงผู้นําองค์กรปกครองส่วนท้องถิ่นทุกคนต้องเป็นผู้นําที่ลุกขึ้นมาทําก่อนในการออกกําลังกายเพื่อที่จะเป็นแรงบันดาลใจให้พี่น้องประชาชนได้ปฏิบัติตาม รวมทั้งต้องคอยกํากับและติดตามการส่งเสริมและสนับสนุนให้ประชาชนออกกําลังกายและเล่นกีฬาให้เป็นวิถีชีวิตอย่างต่อเนื่อง ซึ่งจากการติดตามงานที่มอบหมายการขับเคลื่อนส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิตจากการประชุมครั้งที่ผ่านมา ได้มีการดําเนินการไปแล้วหลายจังหวัด นับเป็นการเริ่มต้นที่ดีในการที่จะช่วยกัน Change for Good ให้มีสิ่งที่ดีเกิดขึ้นกับพี่น้องประชาชน โดยเริ่มต้นให้ผู้นําเชิญชวนให้ชาวบ้านออกกําลังกาย 3 – 4 วันต่อสัปดาห์หรือวันเว้นวัน ทําให้คนเห็นความสําคัญของการออกกําลังกาย เกิดภาพการเล่นกีฬา การออกกําลังกายในพื้นต่าง ๆ เช่น สวนหย่อม เส้นทางเดินธรรมชาติ ลานกีฬาในสถานศึกษา ลานวัด/ศาสนา ซึ่งคณะอนุกรรมการฯ ต้องมีการประชุมหารือกันทุกเดือน เพื่อให้พื้นที่มีโอกาสนําเอาแนวทางไปขับเคลื่อนให้เกิดผลการปฏิบัติอย่างเป็นรูปธรรม ให้มีกลุ่มคนทุกตําบล ทุกหมู่บ้านมาร่วมกันออกมาออกกําลังกาย รวมไปถึงผู้นําท้องถิ่นท้องที่ต้องช่วยกันอํานวยความสะดวกในเรื่องของสถานที่ งบประมาณ อุปกรณ์ที่จําเป็น และการดูแลความปลอดภัย เช่น เรื่องของแสงส่องสว่างให้เพียงพอ การปลุกกระแสการจัดกิจกรรมออกกําลังกายในทุกท้องถิ่น ทุกอําเภอ ทุกจังหวัด โดยขอความร่วมมือทางสาธารณสุขจังหวัดช่วยส่งเสริมกิจกรรมให้คนเข้าใจเรื่องการดูแลสุขภาพมากขึ้น ซึ่งหากมีพี่น้องประชาชนเข้ามาร่วมออกกําลังกายเพิ่มมากขึ้นแล้วจึงต่อยอดด้วยการทําเทคโนโลยีผ่านแพลตฟอร์มและแอปพลิเคชันต่างๆ เก็บข้อมูลสุขภาพเพื่อใช้เป็นฐานข้อมูลของหน่วยงานที่เกี่ยวข้องและเป็นประโยชน์กับพี่น้องประชาชนต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า เราจะต้องทําให้การออกกําลังกายกลายเป็นวิถีชีวิตให้จงได้ เพื่อให้พี่น้องประชาชนมีความสุข สุขภาพร่างกายแข็งแรง เกิดความรักมีความสามัคคีจากการมาออกกําลังกายด้วยกัน ขอให้ผู้ว่าราชการจังหวัดทุกจังหวัด แจ้งไปยังโรงเรียน สถาบันการศึกษาขององค์กรปกครองส่วนท้องถิ่นทั้งหมด ให้ความสําคัญกับเรื่องการส่งเสริมให้เด็ก และบุคลากรของสถาบันการศึกษาของท้องถิ่นได้ออกกําลังกายทุกวัน วันละไม่ต่ํากว่า 30 นาที ในช่วงก่อนเวลากลับบ้าน โดยมีรางวัลจูงใจให้เด็ก ๆ ได้ออกกําลังกายกันมากขึ้น เกิดการชักชวนพ่อแม่ ครอบครัว คนใกล้ชิดมาออกกําลังกายร่วมกัน และขอให้ช่วยจัดสถานที่สําหรับเด็กได้สามารถออกกําลังกายได้สะดวก เช่น สนามเด็กเล่นสร้างปัญญา เพื่อเสริมสร้างพัฒนาที่ดีให้กับเด็กที่จะกลายเป็นอนาคตของชาติ รวมไปถึงการกําชับทุกพื้นที่ให้ปรับปรุงส่งเสริมการใช้ประโยชน์จากสนามกีฬา ลานกีฬาที่ทิ้งร้างอย่างต่อเนื่อง และเชิญชวนให้ทุกท้องถิ่นจัดมหกรรมกีฬาพื้นบ้าน หรือมหกรรมการออกกําลังกายในวันหยุดเทศกาลต่าง ๆ อันจะยังผลให้พี่น้องประชาชนเกิดความรักความสามัคคี เกิดความกตัญญูต่อบ้านเกิดเมืองนอน โดยมีภาคีเครือข่ายทุกภาคส่วนร่วมกันขับเคลื่อนไปสู่เป้าหมายการส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิต ทําให้พี่น้องประชาชนได้หันมาออกกําลังกายเพื่อทําให้ประชาชนคนไทยทุกคนมีสุขภาพพลามัยที่ดี มีจิตใจเข้มแข็ง และมีความสุขอย่างยั่งยืน
ด้านนางบงกชรัตน์ โมลี ผู้อํานวยการกองนโยบายการท่องเที่ยวและกีฬาแห่งชาติ กล่าวว่า สถานการณ์การส่งเสริมการออกกําลังกายและกีฬาเพื่อมวลชนให้เป็นวิถีชีวิตในปัจจุบันมีหน่วยงานหลัก 3 หน่วยงาน คือ กระทรวงการท่องเที่ยวและกีฬา กระทรวงมหาดไทย และกระทรวงสาธารณสุข ร่วมกันขับเคลื่อนเพื่อให้ประชาชนมีสุขภาพที่ดีขึ้น โดยมีหน่วยงานภายใต้สังกัดที่ดําเนินการโครงการในการส่งเสริมกีฬาเพื่อมวลชน ซึ่งกระทรวงมหาดไทยมีกรมส่งเสริมการปกครองท้องถิ่น ที่ได้มีการจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทยเป็นประจําทุกปี นอกจากนี้ยังมีการขับเคลื่อนโครงการร่วมกันระหว่าง 3 กระทรวง คือ โครงการ “Walk Run Bike Fighting Stroke” ของโรงพยาบาลศิริราช ที่ได้ส่งเสริมแอปพลิเคชั่นในการให้ประชาชนออกกําลังกายและสะสมแคลอรี่ โดยเฉพาะการส่งเสริมการออกกําลังกายผ่านแอปพลิเคชัน CCC ซึ่งในอนาคตจะได้มีจะมีการบูรณาการและเชื่อมโยงข้อมูลการส่งเสริมการออกกําลังกายและข้อมูลการออกกําลังกายของทุกหน่วยงานร่วมกัน เช่น แอปพลิเคชัน CCC และ ก้าวท้าใจ ซึ่งในขณะนี้ หลายหน่วยงานได้นําเครื่องมือกลางที่กระทรวงการท่องเที่ยวและกีฬาได้จัดทําขึ้นก็คือแอปพลิเคชั่น CCC ไปส่งเสริมให้ประชาชนทุกจังหวัด ทุกอําเภอ ในพื้นที่ได้ออกกําลังกายและเก็บรวบรวมข้อมูล ซึ่งการประมวลผลข้อมูลจากแพลตฟอร์มหรือแอปพลิเคชันสามารถที่จะเห็นข้อมูลผลการดําเนินงานการขับเคลื่อนในเชิงพื้นที่เชิงประจักษ์ ซึ่งจะเป็นข้อมูลสําคัญที่ทําให้ในพื้นที่ได้เกิดการกระตุ้นการเล่นกีฬาและการออกกําลังกายเพื่อสุขภาพให้กับพี่น้องประชาชนได้เพิ่มมากขึ้น
ด้านนางสาวเพียรจิต สิงหโทราช ที่ปรึกษาโครงการฯ กล่าวว่า จากการประชุมเมื่อเดือนที่ผ่านมาภายในเวลาแค่ประมาณหนึ่งสัปดาห์ถัดไป กระทรวงมหาดไทยได้มีการออกหนังสือถึงผู้ว่าราชการจังหวัดทุกจังหวัดกระตุ้นให้เกิดการส่งเสริมการเล่นกีฬาและออกกําลังกายของประชาชนซึ่งเป็นความคืบหน้าที่ดีมาก และการเข้ามาส่งเสริมการเล่นกีฬาและออกกําลังกายในครั้งนี้ โดยเฉพาะผลการรายงานความคืบหน้าในการขับเคลื่อนการทํางานเข้ามาของหลายจังหวัด เชื่อว่าจะช่วยทําให้ประชาชนหันมาสนใจการดูแลสุขภาพภาพได้มากยิ่งขึ้น ซึ่งจะช่วยทําให้เป้าหมายตัวชี้วัดต่าง ๆ สําเร็จได้ในอนาคตอันใกล้ ซึ่งการจัดเก็บข้อมูลจะต้องมีการบูรณาการในเรื่องการจัดเก็บข้อมูลการออกกําลังกายและเล่นกีฬาของประชาชน โดยจะต้องบูรณาการเข้าด้วยกันระหว่างกระทรวงท่องท่องเที่ยวและกีฬาและกระทรวงมหาดไทย รวมไปถึงการขอความร่วมมือให้ผู้นําท้องถิ่นได้ประชาสัมพันธ์ให้ผู้เล่นกีฬาและออกกําลังกายทุกคนเข้าถึงแอปพลิเคชั่นการออกกําลังกายเพื่อเป็นการเก็บข้อมูลมาพัฒนาส่งเสริมและพัฒนาด้านสุขภาพ กีฬา และการออกกําลังกายต่อไป
ด้านผู้อํานวยการ Park Run Thailand กล่าวว่า เมื่อ 3 ปีที่แล้วได้เกิดโรคระบาดโควิด-19 จึงได้มีการจัดกิจกรรมออกกําลังกายในบ้านในชุมชน คือ “Park Run Thailand” คําว่า “Park” ในที่นี้หมายถึงชุมชน เมื่อชุมชนเข้มแข็ง ทําให้เกิดความสัมพันธ์ในชุมชน เกิดความเจริญ และขับเคลื่อนประเทศไทยได้ โดยการทํากิจกรรมครั้งนี้ได้มีการบูรณาการกับกระทรวงการท่องเที่ยวและกีฬา กระทรวงมหาดไทย กระทรวงสาธารณสุข รวมทั้งกรมพลศึกษา ซึ่งเจ้าหน้าที่ในพื้นที่มาร่วมทําให้เป็นวิถีชีวิตคือต้องทําทุกสัปดาห์ เพราะการทําทุกสัปดาห์จะทําให้เกิดการเชื่อมโยง ทําให้ประชาชนออกกําลังกายอย่างต่อเนื่อง โดยกิจกรรมใช้ค่านิยม 4 ประการ “พอเพียง วินัย สุจริต จิตอาสา” และความกตัญญูกตเวที เป็นค่านิยมสําคัญที่จะขับเคลื่อนคนในทุก ๆ พื้นที่ไปพร้อมกับการเชิดชู ชาติ ศาสนา พระมหากษัตริย์ ซึ่งมีผู้สูงอายุ เด็กและเยาวชนได้ร่วมกิจกรรมพร้อมกับครอบครัวเป็นจิตอาสาเริ่มทํางานในสังคมเกิดการเชื่อมโยงความร่วมมือกันในชุมชนในการที่จะรณรงค์เรื่องการเก็บขยะ การดูแลรักษาสิ่งแวดล้อม การปลูกต้นไม้โดยมีคนในชุมชนร่วมกันเผยแพร่ให้เกิดค่านิยมที่ทําให้ชุมชนอื่นนําไปเป็นแบบอย่างได้ ซึ่งมีโมเดลความสําเร็จที่เป็นการบูรณาการ 3 กระทรวง เช่น อําเภอปราณบุรี โดยความร่วมมือของนายอําเภอ ที่อําเภอบ้านยาง อําเภอสามร้อยยอด โดยความร่วมมือของกํานัน ผู้ใหญ่บ้าน มาเป็นผู้นําการดําเนินงานร่วมกับ อสม. และ จพล. อําเภอเนินมะปราง โดยความร่วมมือของนายอําเภอ อสม. และ จพล. มาร่วมกันขับเคลื่อนทําให้ชุมชนเกิดความเข้มแข็ง เป็นต้นแบบและเป็นแรงบันดาลใจให้ชุมชนอื่นๆ ได้พัฒนาตามได้